**ΑΝΑΚΟΙΝΩΣΗ ΥΠΟΤΡΟΦΙΑΣ ΧΡΗΜΑΤΙΚΟΥ ΒΡΑΒΕΙΟΥ**



Ο Σύνδεσμος Αντιπροσώπων, Εισαγωγέων & Παρασκευαστών Κτηνιατρικών Φαρμάκων στα πλαίσια της βασικής του επιδίωξης να προάγει και να ενισχύει την Κτηνιατρική δια βίου εκπαίδευση, την Κτηνιατρική έρευνα και το Κτηνιατρικό επάγγελμα στη χώρα μας, αποφάσισε την προκήρυξη μιας υποτροφίας ποσού 3,000.00 ευρώ για το Ακαδημαϊκό έτος 2023-2024, με στόχο την υποστήριξη των φοιτητών του Τμήματος Κτηνιατρικής του Πανεπιστημίου Θεσσαλίας, που διακρίθηκαν για τις ακαδημαϊκές τους επιδόσεις στο τρέχον Ακαδημαϊκό έτος.

Η υποτροφία χορηγήθηκε σε τρια που είχε ολοκληρώσει το 4ο έτος των σπουδών και που ο μέσος όρος της βαθμολογίας της, την κατατάσσει στην πρώτη θέση κατά βαθμολογική σειρά επιτυχίας του Τμήματος.

Το Τμήμα Κτηνιατρικής συγχαίρει θερμά την φοιτήτρια Δομινίκη Νικοφορίδου για τη συνέπεια και την αφοσίωση που επιδεικνύει στις σπουδές της.

To ποσό της υποτροφίας ανέρχεται σε τρεις χιλιάδες ευρώ (3.000 €) και καταβάλλεται από τον Σύνδεσμο Αντιπροσώπων Εισαγωγέων και Παρασκευαστών Κτηνιατρικών Φαρμάκων.

Η απονομή της υποτροφίας θα πραγματοποιηθεί σε επίσημη τελετή στο Τμήμα Κτηνιατρικής ΠΘ, παρουσίας των Πρυτανικών Αρχών του ΠΘ, του Προέδρου και των μελών ΔΕΠ του Τμήματος, των εκπροσώπων του Συνδέσμου Αντιπροσώπων, Εισαγωγέων & Παρασκευαστών Κτηνιατρικών Φαρμάκων.